Държавен вестник, бр. 10, 2023 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  10
РЕШЕНИЕ № 59 
ОТ 25 ЯНУАРИ 2023 Г.
за предоставяне на концесия за добив на 
подземни богатства по чл. 2, ал. 1, т. 6 от 
Закона за подземните богатства – скалнооб­
лицовъчни материали – аркозни пясъчници, 
от находище „Градец-2“, разположено в зем­
лището на с. Градец, община Котел, област 
Сливен, на „ЕСКАНА“ – АД, гр. Варна
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ДВ, бр. 98 от 2018 г.), 
§ 88 от преходните и заключителните разпо-
редби на Закона за изменение и допълнение 
на Закона за подземните богатства (ДВ, бр. 79 
от 2020 г.) и мотивирано предложение на 
министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 6 от Закона за подземните богатства 
(ЗПБ) – скалнооблицовъчни материали – ар-
козни пясъчници, от находище „Градец-2“, 
разположено в землището на с. Градец, об-
щина Котел, област Сливен, описано в Акт за 
изключителна държавна собственост № 1649 
от 4 май 2018 г., утвърден от министъра на 
регионалното развитие и благоустройството, 
която се извършва със средства на концеси-
онера и на негов риск.
2. Определя концесионна площ с размер 
220,9 дка, индивидуализирана с координатите 
на точки от № 1 до № 10 в Координатна сис-
тема „БГС 2005“ съгласно приложението. В 
тези граници концесионната площ включва:
2.1. Площта на находище „Градец-2“ с раз-
мер 191,9 дка, индивидуализирана с координа-
тите на точки от № 1 до № 9 в Координатна 
система „БГС 2005“, тип на координатите – ка-
дастрални, съгласно специализирана карта и 
координатен регистър – неразделна част от 
концесионния договор.
2.2. Площите, необходими за осъществяване 
на дейностите по концесията извън добива.
3. Определя срок на концесията 35 годи-
ни. Началният срок на концесията е датата 
на влизане в сила на концесионния договор.
4. Концесионният договор влиза в сила от 
датата, на която са изпълнени едновременно 
следните условия:
4.1. Влизане в сила на решение по оценка на 
въздействието върху околната среда (ОВОС), с 
което се одобрява осъществяването на инвес-
тиционното предложение за добив и първична 
преработка на подземните богатства по т. 1, 
или на решение, с което е преценено да не се 
извършва ОВОС, постановено по реда на глава 
шеста от Закона за опазване на околната среда 
(ЗООС) и чл. 31 от Закона за биологичното 
разнообразие (ЗБР), при спазване на мерките 
и условията от издаденото решение.
4.2. Предоставяне на банковата гаранция 
по т. 9.1.1.
5. До влизането в сила на концесионния до-
говор концесионерът има права на възложител 
на инвестиционно предложение по смисъла 
на Закона за опазване на околната среда.
6. Определ я пряко за концесионер 
„ЕСКАНА“ – АД, гр. Варна – титуляр на 
Удостоверение за търговско откритие № 539 
от 26 октомври 2017 г., издадено от министъра 
на енергетиката.
7. Концесията да се осъществява при след-
ните условия:
7.1. Добивът на подземното богатство по 
т. 1 се осъществява след:
7.1.1. съгласуване и/или одобряване от 
министъра на енергетиката на проектите и 
плановете по т. 8.2.3, съобразени с мерките и 
условията от решението по т. 4.1; решението 
е приложение – неразделна част от проекта 
по т. 8.2.3.1;
7.1.2. съгласуване на цялостния работен 
проект за добив и първична преработка и 
на цялостния работен проект за ликвидация 
или консервация на миннодобивния обект и 
рекултивация на засегнатите земи с Агенция 
„Пътна инфраструктура“ и въз основа на 
разрешение, издадено по реда на чл. 26 от 
Закона за пътищата.
7.2. При експлоатацията на подземните 
богатства да се спазват нормативните изиск­
вания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра-
ната и обществения ред, пътищата и пътната 
инфраструктура от републиканската пътна 
мрежа.
7.3. Правата и задълженията по концесията 
да не се прехвърлят на трети лица освен с раз-
решение на Министерския съвет при условията 
и по реда на действащото законодателство.
7.4. При осъществяване на концесията и 
на свързаните с нея дейности концесионерът 
е длъжен:
7.4.1. да спазва изискванията за осигуряване 
на здравословни и безопасни условия на труд;
7.4.2. да не допуска наднормено натоварване 
със замърсители на околната среда на обектите, 
подлежащи на здравна защита съгласно § 1, т. 3 
от допълнителните разпоредби на Наредбата за 
условията и реда за извършване на оценка на 
въздействието върху околната среда, приета с 
Постановление № 59 на Министерския съвет 
от 2003 г. (ДВ, бр. 25 от 2003 г.), и да не пре-
дизвиква нарушаване на здравните изисквания 
за обектите с обществено предназначение по 
§ 1, т. 9 от допълнителните разпоредби на 
Закона за здравето;
7.4.3. да не нарушава режима на експло-
атация на санитарно-охранителните зони 
около водоизточници и съоръженията за пи-